ΓΡΑΠΤΗ ΕΡΩΤΗΣΗ E-0627/00

υποβολή: Erik Meijer (GUE/NGL) προς το Συμβούλιο

(2 Μαρτίου 2000)

Θέμα: Κοσσυφοπέδιο: ιδιωτικοποίηση κρατικών επιχειρήσεων στο Κοσσυφοπέδιο πριν από τον καθορισμό της αρμόδιας κρατικής αρχής

1. Μπορεί το Συμβούλιο να επιβεβαιώσει ότι εργοστάσια, μεταλλεία, οικοδομικές επιχειρήσεις και άλλες εταιρείες στο Κοσσυφοπέδιο, που μετά την κρατικοποίηση και την κατάργηση της αυτοδιαχείρισης των εργαζομένων το 1994 μέχρι την άνοιξη του 1999 ανήκαν στο κράτος της Γιουγκοσλαβίας ή στο κρατίδιο της Σερβίας που αποτελούσε τμήμα της Γιουγκοσλαβίας, μετά την άνοιξη του 1999 έχουν ιδιωτικοποιηθεί ή ευρίσκονται στο στάδιο της ιδιωτικοποίησης από την νέα εξουσία;

2. Μετά την εγκατάσταση της αποστολής των Ηνωμένων Εθνών στο Κοσσυφοπέδιο ποιός εισπράττει τα έσοδα των επιχειρήσεων που αναφέρονται στην παράγραφο 1, μεταξύ άλλων της μεταλλευτικής βιομηχανίας Trepca, της οποίας οι εξαγωγές ακόμη μέχρι το 1996 ανήρχοντο σε 100 εκατ. δολάρια, και του τμήματος της τράπεζας Jugobanka που λειτουργεί στο Κοσσυφοπέδιο, την οποία διεκδικεί η γαλλική επιχείρηση Socit Commerciale de Mtaux et de Minraux;

3. Κατά τις ιδιωτικοποιήσειςπάρχει πιθανότητα να επανέλθει το δικαίωμα λήψεως αποφάσεων για τις επιχειρήσεις στον πληθυσμό του Κοσσυφοπεδίου ή μόνον οι ξένες επιχειρήσεις με δύναμη κεφαλαίου έχουν την δυνατότητα να αναλαμβάνουν επιχειρήσεις στο Κοσσυφοπέδιο; Έχουν εν τω μεταξύ ξένες επιχειρήσεις πραγματοποιήσει επενδύσεις στο Κοσσυφοπέδιο; Εάν ναι, πού και σε ποιό ύψος;

4. Με ποιά νομική βάση μπορούν να πραγματοποιούνται στο Κοσσυφοπέδιο ιδιωτικοποιήσεις χωρίς την συνεργασία ή την σύμφωνη γνώμη της γιουγκοσλαβικής ή της σερβικής κυβέρνησης, δεδομένου ότι το Κοσσυφοπέδιο στην πράξη μεν δεν ανήκει πλέον στην δικαιοδοσία αυτών των κυβερνήσεων, επισήμως, όμως, δεν έχει μέχρι σήμερα τροποποιηθεί η πολιτική διαίρεση του Κοσσυφοπεδίου;

5. Προτίθεται το Συμβούλιο να προωθήσει την ιδέα να μην προχωρήσουν οι ιδιωτικοποιήσεις μέχρις ότου διεξαχθούν εκλογές και ρυθμισθεί οριστικά το θέμα της πολιτικής διαίρεσης του Κοσσυφοπεδίου, ώστε η κρατική εξουσία που θα αναγνωρισθεί στο Κοσσυφοπέδιο να μπορέσει να λάβει δημοκρατικές αποφάσεις σχετικά με την ιδιοκτησία των κρατικών επιχειρήσεων;

Απάντηση

(25 Μαΐου 2000)

Το Συμβούλιο Ασφαλείας των Ηνωμένων Εθνών, με το ψήφισμα 1244, έχει αναθέσει στην Αποστολή των Ηνωμένων Εθνών στο Κοσσυφοπέδιο (UNMIK) την ευθύνη της μεταβατικής διοίκησης, παρέχοντάς της εξουσία επί του εδάφους και των κατοίκων του Κοσσυφοπεδίου, μαζί με όλες τις νομοθετικές και εκτελεστικές εξουσίες.

Ο κανονισμός αριθ. 1999/1 σχετικά με τις εξουσίες της Αποστολής των Ηνωμένων Εθνών στο Κοσσυφοπέδιο, πουπογράφηκε στις 25 Ιουλίου 1999, αναφέρει ότι η UNMIK διαχειρίζεται κινητή ή ακίνητη περιουσία, που περιλαμβάνει μετρητά, τραπεζικούς λογαριασμούς, και την λοιπή περιουσία που ανήκει ή είναι καταχωρημένη στο όνομα της Ομοσπονδιακής Δημοκρατίας της Γιουγκοσλαβίας ή της Δημοκρατίας της Σερβίας ή οποιοδήποτε από τα όργανά της, και ευρίσκεται στο έδαφος του Κοσσυφοπεδίου.

Το Συμβούλιο γνωρίζει ότι η UNMIK χρησιμοποιεί μια βάση δεδομένων που περιλαμβάνει τις 156 δημόσιες επιχειρήσεις του Κοσσυφοπεδίου, σε μια πρώτη προσπάθεια συγκέντρωσης πληροφοριών με συστηματικό τρόπο σχετικά με τις δημόσιες επιχειρήσεις στο Κοσσυφοπέδιο.

Απ’ όσο γνωρίζει το Συμβούλιο, η UNMIK βρίσκεται στο τελικό στάδιο σχεδιασμού της στρατηγικής ιδιωτικοποιήσεων, με την οποία λαμβάνεταιπόψη το χρονικό διάστημα που χρειάζεται για τη διευκρίνιση των ιδιοκτησιακών δικαιωμάτων. Προβλέπεται επίσης κάποιο σύστημα συμβολαίων διαχείρισης/μίσθωσης, τα οποία θα συναφθούν παράλληλα με τη διαδικασία διευκρίνισης. Η ιδιωτικοποίηση με την κλασσική έννοια θα εξετασθεί αφού διευκρινισθεί η ιδιοκτησιακή κατάσταση των μη-ιδιωτικών επιχειρήσεων.